Unión Socialista Galega

A Unión Socialista Galega (USG) foi un partido galeguista e marxista fundado en agosto de 1932 por Xoán Xesús González a partir do Seminario de Estudos Socialistas. Porén, tan só tivo implantación na comarca de Santiago. Tivo como voceiro oficioso o quincenal Amañecer. 

Nas eleccións de novembro de 1933 presentou candidatos en todas as provincias como independentes (Xoán Xesús González pola Coruña, Siervo González Rivas por Lugo, Jesús Núñez Rodríguez por Ourense e Francisco Guimarey por Pontevedra) e compartiu mitins cos candidatos do Partido Galeguista."Unión Socialista Gallega" en El Compostelano, 3-11-1933, p. 1, 3. Disolveuse tralo fracaso electoral e o triunfo da dereita, e integrouse en Izquierda Republicana. É considerado o antecedente dos partidos marxistas nacionalistas que apareceron en Galicia nos anos 60.

 Notas 

Categoría:Partidos políticos desaparecidos de Galicia